Diari Oficial de la Generalitat Valenciana


Sumari del DOGV 8674, del 11-11-2019 (2019/10649)

RESOLUCIÓ de 31 d'octubre de 2019, de la directora general de Personal Docent, per la qual es publica el pacte subscrit per la Conselleria d'Educació, Cultura i Esport i les organitzacions sindicals amb representació en el comité intercentres del col·lectiu de professors de Religió, personal laboral, USO i APPRECE, a l'efecte de revisar les dispenses sindicals i facilitar la negociació sindical.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10863


Data del document
:   31-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * conveni col·lectiu

RESOLUCIÓ de 31 d'octubre de 2019, de la directora general de Personal Docent, per la qual es publica el pacte subscrit per la Conselleria d'Educació, Cultura i Esport i les organitzacions sindicals amb representació en el comité intercentres del col·lectiu de professors de Religió, personal laboral, USO i APPRECE, a l'efecte de revisar les dispenses sindicals i facilitar la negociació sindical. [2019/10185]  
El Reial decret llei 20/2012, de mesures per a garantir l'estabilitat pressupostària i de foment de la competitivitat, disposa amb caràcter bàsic, en l'article 10, que a partir de l'entrada en vigor d'aquest deixaran de tindre validesa i fer efecte tots els pactes, acords i convenis col·lectius que en matèries relatives a temps retribuït per a realitzar funcions sindicals i de representació, nomenament de persones delegades sindicals, així com els relatius a dispenses totals d'assistència al treball i altres drets sindicals, excedisquen de la normativa legal aplicable.  
  
L'esmentat reial decret llei possibilita, no obstant això, l'adopció d'acords, exclusivament en l'àmbit de les meses generals de negociació, que puguen establir-se en matèria de modificació en l'obligació o en el règim d'assistència al treball de les persones representants sindicals, a l'efecte que puguen desenvolupar racionalment l'exercici de les seues funcions de representació i negociació o l'adequat desenvolupament dels altres drets sindicals.  
L'Acord de legislatura de la Mesa General de Negociació del Personal Funcionarial, Estatutari i Laboral de la Generalitat, de 9 de juny de 2016, ratificat per l'Acord del Consell, de 17 de juny de 2016 (DOGV 24.06.2016) insta que en les meses sectorials i en la resta d'àmbits de negociació es procedisca a la negociació o revisió, si escau, dels pactes d'acció sindical, que podran acordar dispenses d'assistència al treball a més de negociar l'acumulació, distribució i concreció del crèdit horari i dels permisos sindicals.  
A l'empara de la normativa esmentada, la Conselleria d'Educació, Investigació, Cultura i Esport i els sindicats amb representació en la Mesa Sectorial d'Educació van negociar un pacte d'acció sindical que va ser signat el dia 18 de maig de 2017.  
Inspirat en aquest pacte i amb els mateixos referents normatius, s'ha negociat un pacte en l'àmbit del comité intercentres de la Conselleria d'Educació, Cultura i Esport, aplicable al personal laboral docent.  
  
En virtut de tot això i d'acord amb allò que disposen la Llei 5/1983, de 30 de desembre, del Consell, el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i l'article 38 de la Llei 7/2007, de 12 d'abril, de l'Estatut Bàsic de l'Empleat públic, resolc:  
  
Article únic  
Donar publicitat, mitjançant la publicació en el Diari Oficial de la Generalitat Valenciana, al pacte de 20 de setembre de 2019 subscrit per la Conselleria d'Educació, Cultura i Esport i les organitzacions sindicals amb representació en el Comité intercentres del col·lectiu de professors de Religió, personal laboral, a l'efecte de revisar les dispenses sindicals i facilitar la negociació sindical.  
  
València, 31 d'octubre de 2019.- La directora general de Personal Docent: M. Ángeles Herranz Ábalos.  
  
  
Pacte de 20 de setembre de 2019 subscrit per la Conselleria d'Educació, Cultura i Esport i les organitzacions sindicals amb representació al Comité intercentres del col·lectiu de professors de Religió, personal laboral, als efectes de revisar les dispenses sindicals i facilitar la negociació sindical  
  
El 13 de juliol de 2012 es va aprovar el Reial decret llei 20/2012, de mesures per garantir l'estabilitat pressupostària i de foment de la competitivitat, en el qual es recull, amb caràcter bàsic, en l'article 10, que a partir de l'entrada en vigor deixaran de tenir validesa i efectes tots els pactes, acords i convenis col·lectius que en matèries relatives a temps retribuït per realitzar funcions sindicals i de representació, nomenament de persones delegades sindicals, així com els relatius a dispenses totals d'assistència al treball i altres drets sindicals, excedisquen d'allò que estableixen el Reial decret legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors; la Llei orgànica 11/1985, de 2 d'agost, de llibertat sindical, i la Llei 7/2007, de 12 d'abril, de l'Estatut Bàsic de l'Empleat Públic.  
  
No obstant això, l'esmentat reial decret llei possibilita l'adopció d'acords, exclusivament en l'àmbit de les meses generals de negociació, que poden establir-se en matèria de modificació en l'obligació o en el règim d'assistència al treball de les persones representants sindicals, a efectes que puguen desenvolupar racionalment l'exercici de les seues funcions de representació i negociació o desenvolupament adient de la resta de drets sindicals.  
D'una altra banda, l'Acord de legislatura de la Mesa General de Negociació del Personal Funcionarial, Estatutari i Laboral de la Generalitat, de 9 de juny de 2016, ratificat per l'Acord del Consell, de 17 de juny de 2016 (DOGV 24.06.2016), insta que en les meses sectorials i en la resta d'àmbits de negociació es procedisca a la negociació o revisió, en el seu cas, dels pactes d'acció sindical, que podran acordar dispenses d'assistència al treball a més de negociar l'acumulació, distribució i concreció del crèdit horari i dels permisos sindicals.  
  
En conseqüència, de conformitat amb l'article 38.2 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, i l'article 154 de la Llei 10/2010, de 9 de juliol, d'ordenació i gestió de la funció pública valenciana, fruit de la negociació duta a terme entre la conselleria competent en matèria d'educació i les organitzacions sindicals amb representació en la Mesa Sectorial d'Educació, es va subscriure un nou pacte d'acció sindical aplicable al funcionariat docent.  
Inspirat en aquest pacte i amb els mateixos referents normatius, cal negociar un nou acord amb el personal laboral de la conselleria competent en matèria d'educació i traslladar aquells criteris que puguen ser d'aplicació a aquest col·lectiu. Per tot això, s'arriba al següent  
  
  
Pacte  
  
Primer. Objecte  
El present pacte té per objecte possibilitar i facilitar l'exercici de l'acció sindical per part del personal laboral docent no universitari dependent de la conselleria competent en matèria d'educació de forma eficient i eficaç.  
  
Segon. Àmbit d'aplicació  
Aquest pacte és aplicable a les persones representants del personal laboral docent no universitari dependent de la conselleria competent en matèria d'educació, professorat de Religió catòlica, que desenvolupe l'acció sindical per compte de les organitzacions sindicals signants del present pacte i d'aquelles que posteriorment s'hi adherisquen, que hagen obtingut representació en les últimes eleccions sindicals. Les adhesions seran comunicades a les organitzacions sindicals signants.  
  
Tercer. Cessions i acumulacions de crèdits horaris  
1. Entre els drets reconeguts a les persones membres dels comités d'empresa i delegades figura el de disposar d'un crèdit d'hores mensuals dins de la jornada de treball, retribuïdes amb treball efectiu, per exercir les seues funcions de representació, d'acord amb l'article 68 del text refós de la Llei de l'Estatut dels Treballadors, aprovat mitjançant el Reial decret 2/2015, de 23 d'octubre, i l'article 10 de la Llei orgànica 11/1985, de 2 d'agost, de llibertat sindical.  
  
Les persones membres dels comités d'empresa i les persones delegades sindicals podran cedir la totalitat del crèdit horari que els reconeix la normativa vigent en favor de la borsa d'hores de l'organització sindical sota les sigles de la qual van concórrer a les eleccions sindicals o hi van ser designades. Aquesta cessió es formalitzarà mitjançant un document individual signat. Els documents individuals de cessió de crèdit horari seran remesos a la secretaria autonòmica competent en matèria d'educació.  
Per comptabilitzar les hores de les persones delegades, les seccions sindicals utilitzaran les actes de la seua constitució, que seran remeses a la secretaria autonòmica competent en matèria d'educació, una vegada depositades en l'oficina pública corresponent, sempre que es contemple en els estatuts del sindicat la possibilitat de la seua creació i que es complisquen els requisits previstos en l'article 10.1 de l'LOLS.  
  
Quart. Permisos sindicals  
1. Amb càrrec a la borsa d'hores constituïda i amb l'objectiu de facilitar la realització de les funcions de representació, cada organització sindical podrà sol·licitar permisos sindicals per acumulació d'hores a jornada completa o al 50 % de la jornada, en favor d'aquelles persones que designe entre les treballadores i treballadors docents.  
2. Per a la tramitació del permís sindical per acumulació d'hores a jornada completa es detraurà de la borsa un nombre d'hores igual a la mitjana de la jornada laboral, en còmput anual, establida en la legislació vigent.  
El nombre d'hores sindicals necessari per a obtindre un permís sindical a temps total, per acumulació d'hores, és de 100 hores/mes.  
3. Les sol·licituds per a la concessió de permisos sindicals es formularan mitjançant un escrit adreçat a la directora o director competent en matèria de personal docent, dins del termini comprés entre el 15 i el 30 de juny de cada any, amb la finalitat de facilitar la gestió de la plantilla dels centres afectats. Amb caràcter excepcional, i per causes justificades, podran formular-se durant el curs escolar, preferentment durant el primer trimestre.  
4. El permís tindrà una durada d'un curs escolar. Durant la vigència d'aquest pacte, la pròrroga dels permisos serà automàtica, llevat de les modificacions proposades pels sindicats.  
5. El permís es gaudirà per les persones interessades fins que es produïsca l'anul·lació per l'organització sindical que va proposar-ne la concessió, renúncia de la persona interessada o finalització del termini màxim per al qual va ser concedit.  
  
Cinqué. Règim jurídic  
1. Les persones que gaudisquen dels permisos sindicals tindran els següents drets:  
a) A romandre en situació de servei actiu, amb exempció de presència en el seu lloc de treball, pel total de la jornada laboral vigent o per les hores corresponents, segons la modalitat de permís.  
b) A conservar tots els drets professionals que els siguen aplicables, inclosos els de caràcter retribuitiu i de destinació, com si romangueren en el seu lloc de treball.  
  
València, 20 de setembre de 2019  
  
Per l'Administració educativa: Conselleria d'Educació, Cultura i Esport, la directora general de Personal Docent: M. Ángeles Herranz Ábalos.  
  
Per les organitzacions sindicals,  
Per FE-USO-CV: M. Vicenta Iridarren Navarro.  
Per APPRECE: Antonio José Díaz Acosta.